
Ανακοίνωση Παρουσίασης Διπλωματικής Εργασίας

Ο φοιτητής του τμήματος ΗΜΜΥ κος Τραπεζάρης Γεώργιος (ΤΗ20018) θα παρουσιάσει τη διπλωματική του εργασία με τίτλο: 
«Φωτισμός σε διαγνωστικά κέντρα και κλινικές»

Η παρουσίαση θα πραγματοποιηθεί την Παρασκευή 11/9/2026 στις 12.20π.μ. μέσω Τηλεδιάσκεψης, στον ακόλουθο σύνδεσμο:
https://vdc.hmu.gr/b/ant-um6-fge 
Ακολουθεί η περίληψη της εργασίας:
Στη χώρα μας υπάρχει σημαντικός αριθμός διαγνωστικών κέντρων για εξετάσεις όπως μικροβιολογικές και απεικονιστικές. Ο αποδοτικός φωτισμός τους αποτελεί σημαντική πρόκληση για έναν μελετητή σε σχέση με έναν χώρο γραφείων λόγω συγκεκριμένων ιδιαιτεροτήτων των φωτοτεχνικών χαρακτηριστικών σε αυτούς τους χώρους. Η διεθνής βιβλιογραφία, της οποίας γίνεται ανασκόπηση, καταδεικνύει περιπτώσεις στις οποίες βελτιώνεται η βεβαιότητα για τη διάγνωση ανάλογα και με την εμπειρία του ειδικού ιδίως για υπερηχογραφικές μελέτες. Η ανασκόπηση της βιβλιογραφίας επίσης καταδεικνύει και την  ψυχολογική διάσταση που μπορεί να έχει ένας ασθενής αλλά και το προσωπικό εξαιτίας παραμέτρων του φωτισμού.
Αφού παρουσιάζονται συνοπτικά βασικές έννοιες της φωτοτεχνίας και συνοπτικά η πρόοδος στην τεχνολογία των λαμπτήρων, των συστημάτων έναυσης και αυτοματισμού, δίνονται οι κατευθυντήριες γραμμές για τη μελέτη φωτισμού σε τέτοιους χώρους με τη βοήθεια εξειδικευμένου λογισμικού προκειμένου να περιοριστούν σφάλματα και αστοχίες που μπορούν να προκύψουν από ανεπαρκή μελέτη και εγκατάσταση
Ως μελέτη περίπτωσης υλοποιούνται σενάρια μελέτης  φωτισμού με εφαρμογή των κριτηρίων που θέτει ο ΕΛΟΤ EN 15224 αλλά και αξιολόγηση των αποτελεσμάτων της για τυπικούς διαγνωστικούς χώρους όπως η αιμοληψία και η υπερηχογραφική απεικόνιση.
Η μελέτη χρησιμοποιεί φωτομετρικά μεγέθη όπως η ένταση φωτός , το χρώμα της φωτεινής πηγής , η ποιότητα του χρώματος της φωτεινής πηγής (CRI)  και η θάμβωση (UGR) αλλά χρησιμοποιεί και διαγράμματα όπως το γραμμικό ή το πολικό προκειμένου να επιλεχθεί η καταλληλότερη διάταξη φωτισμού του χώρου.
Επομένως η χρήση εξειδικευμένων εργαλείων που θα λαμβάνει υπόψιν τις ιδιαιτερότητες κάθε χώρου του διαγνωστικού κέντρου ανάλογα με τη χρήση του είναι αναγκαία όχι μόνο για λόγους εξοικονόμησης ενέργειας αλλά και στον περιορισμό διαγνωστικών σφαλμάτων που θα προκαλούσαν σημαντική ταλαιπωρία στους ασθενείς.

